***Privitak 3.* Obrazloženja financijskoga plana – JAVNI INSTITUTI**

**Institut za arheologiju za razdoblje 2023.-2025. godine**

**Sažetak djelokruga rada proračunskog korisnika**

Osnovna znanstvena djelatnost Instituta za arheologiju je u području humanističkih znanosti, u polju arheologijekao i njezina integracija u interdisciplinarna istraživanja sa srodnim znanstvenim disciplinama.

Institut, kao javna znanstvena ustanova, provodi temeljna i razvojna znanstvena istraživanja od strateškoga nacionalnog interesa za Republiku Hrvatsku. Program Instituta sastoji se od programa trajne znanstvene djelatnosti, ugovornih znanstvenih projekata te programa nakladničke i promidžbene djelatnosti vezane uz arheologiju.

Djelatnost Instituta obuhvaća:

* sustavna znanstvena, razvojna i visokostručna istraživanja u području humanističkih znanosti, u polju arheologije i to proučavanje prapovijesnog, antičkog, srednjovjekovnog i novovjekovnog razvoja na prostoru Republike Hrvatske, ali i šire, kao i njegovo interpretiranje unutar europskoga konteksta;
* sustavno objavljivanje rezultata znanstvenih interdisciplinarnih istraživanja;
* sustavno pribavljanje novih arheoloških izvora i informacija pomoću raznolikih oblika arheološkog i interdisciplinarnog istraživanja na području Republike Hrvatske i u međunarodnoj suradnji;
* organiziranje i provedba znanstvenih sustavnih, probnih, zaštitnih arheoloških i interdisciplinarnih istraživanja;
* ekspertnu elaboraciju i vrednovanje izvorne građe u koju je uključena dokumentacijska, interdisciplinarna obrada i izrada istraživačkih elaborata;
* razradu teorije i metodologije arheologije kao znanstvene discipline i njihova primjena u organizaciji i suradnji Instituta i ostalih srodnih znanstvenih ustanova u Republici Hrvatskoj i inozemstvu;
* koordinaciju i metodologijsko usmjeravanje programa arheoloških istraživanja u Republici Hrvatskoj u cilju poštivanja međunarodnih konvencija i dogovora o zaštiti arheološke baštine;
* primjena zakonskih odredbi u svrhu zaštite i očuvanja hrvatske arheološke baštine;
* istraživanje hrvatske arheološke baštine u europskom kontekstu, posebno uz predstavljanje hrvatskog arheološkog nasljeđa;
* oblikovanje, ustroj i razrada baza podataka;
* vođenje nakladničke djelatnosti na polju arheologije, uz objavu temeljnih izvora i rezultata znanstvenoga rada;
* organizaciju međunarodnih i domaćih znanstvenih i stručnih skupova i radionica na polju arheologije;
* suradnju s visokim učilištima u izvođenju studijskih programa u preddiplomskom, diplomskom i poslijediplomskom studiju u skladu sa Zakonom i potpisanim ugovorima s visokim učilištima;
* suradnju s ustanovama u kulturi i udrugama;
* popularizaciju rezultata znanstvenih i stručnih arheoloških istraživanja.

Financijska sredstva za rad Instituta za arheologiju osiguravaju se iz: sredstava državnoga proračuna Republike Hrvatske; Programskoga financiranja MZO-a, sredstava proračuna jedinica lokalne uprave i samouprave; vlastitih prihoda ostvarenih od istraživačkih projekata; nakladničke djelatnosti; Hrvatske zaklade za znanost; međunarodnih projekata.

**A622000 REDOVNA DJELATNOST JAVNIH INSTITUTA**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o ustanovama

- Zakon ozaštiti iočuvanjukulturnih dobara

* Statut Instituta za arheologiju
* Strateški program znanstvenog istraživanja Instituta za arheologiju za razdoblje 2020-2025
* Pravilnik o arheološkim istraživanjima

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23/22. |
| A622000 REDOVNA DJELATNOST JAVNIH INSTITUTA | 745.399 eur | 808.731 eur | 924.848 eur | 924.848 eur | 924.848 eur | 114 |

*Ova aktivnost sastoji se od sljedećih elemenata:*

*Rashodi za zaposlene, materijalni rashodi (prijevoz istraživača...).*

*Izračun financijskog plana:*

1. *Rashodi za zaposlene*

*Planirani broj zaposlenih u 2023.g. x iznos prosječne mjesečne plaće x 12 mjeseci + ostali rashodi za zaposlene=906.879 eura*

*Broj zaposlenih u 2024.g. x iznos prosječne mjesečne plaće x 12 mjeseci + ostali rashodi za zaposlene=906.879 eura*

*Broj zaposlenih u 2025.g. x iznos prosječne mjesečne plaće x 12 mjeseci + ostali rashodi za zaposlene=906.879 eura*

1. *Materijalni rashodi*

*Materijalna prava zaposlenih planiraju se u visini 13.936 eura u 2023.g. a procjena u 2024.g. i 2025.g. iznosi 16.500 eura*

**A622137 PROGRAMSKO FINANCIRANJE JAVNIH ZNANSTVENIH INSTITUTA**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o ustanovama

- Zakon ozaštiti iočuvanjukulturnih dobara

* Statut Instituta za arheologiju
* Ugovor o programskom financiranju javnih znanstvenih instituta
* Strateški program znanstvenog istraživanja Instituta za arheologiju za razdoblje 2020-2025
* Pravilnik o arheološkim istraživanjima

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A622137 PROGRAMSKO FINANCIRANJE JAVNIH ZNANSTVENIH INSTITUTA | 1.299.471,00 | 187.734 eur | 193.981 eur | 193.981 eur | 193.981 eur | 103 |

*Ova aktivnost sastoji se od sljedećih elemenata:*

1. *Hladni pogon*
2. *Trošak nabave kapitalne opreme*
3. *Financiranje institucijskih ciljeva (izdavanje publikacija IARH-a, organizacija znanstvenih simpozija, provedba arheoloških istraživanja)*

*Provedba ove aktivnosti započela je 2013. godine te se od tada provodi svake godine temeljem ugovora o programskom financiranju znanstvene djelatnosti na javnim znanstvenim institutima (Ministarstvo znanosti i obrazovanja).*

*Sredstva programskog financiranja planiraju se u iznosu od 193.981,00 eura.*

*Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2023. | Ciljana vrijednost za 2024. | Ciljana vrijednost za 2025. |
| Veći broj znanstvenih istraživanja, objavljenih radova, prijava domaćih i međunarodnih projekata | Aktivnosti se financiraju iz sredstava dodijeljenih od strane  MZO, temeljem Ugovora o Programskome financiranju znanstvene djelatnosti koji Ministarstvo i Institut zaključuju na godišnjoj razini | *Udio* | *100%* | *Ministarstvo* | *100%* | *100%* | *100%* |

* Broj znanstvenih radova objavljenih u časopisima uvedenim u bazu WoS i Scopus
* Broj autorskih ili uredničkih znanstvenih knjiga, s dvjema istorazinskim recenzijama koje ju kategoriziraju kao znanstveni rad
* Vrijednost ugovorenih nacionalnih kompetitivnih znanstvenih projekata
* Broj izdanih znanstvenih časopisa
* Broj provedenih znanstvenih arheoloških istraživanja

**CILJEVI PROVEDBE PROGRAMA U 2023. I POKAZATELJI USPJEŠNOSTI**

**CILJ 1.: Temeljna znanstvena arheološka istraživanja**

Poduzimanje temeljnih znanstvenih istraživanja u cilju prikupljanja novih spoznaja koje se neposredno koriste pri proširenju sveukupne slike o kulturno-povijesnom naslijeđu Hrvatske i susjednih regija. Nastavlja se s arheološkim istraživanjima na prostoru Republike Hrvatske, posebice u područjima koja su predmetom znanstvenih projekata, s ciljem intenziviranja znanstvenoga rada na obradi prikupljene arheološke građe.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj učinka | **Temeljno znanstveno istraživanje** | Arheološko istraživanje | Godišnja istraživanja | Anales Instituti Archeologici  (AIA) | 11 | 12 | 12 |
|  |  |  |  |  |  |  |  |

**CILJ 2.: Znanstvena valorizacija**

Znanstvena valorizacija temeljnih znanstvenih istraživanja primarno se ostvaruje putem obrade prikupljene pokretne arheološke građe. Predviđeno je poduzimanje interdisciplinarnih analiza prikupljenih arheoloških nalaza i uzoraka, što rezultira izradom relevantnih znanstvenih radova, zatim izlaganjima na znanstvenim skupovima u Republici Hrvatskoj i inozemstvu, organizacijom međunarodnih znanstvenih skupova. Isto tako, intenzivirane su aktivnosti na popularizaciji znanosti kako bi se rezultati istraživanja približili široj javnosti koja pokazuje interes za arheologiju, posebno obrazovne ustanove.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj učinka | **Objava znanstvenih radova** | Znanstveni, pregledni i stručni rad | Radovi | CROSBI | 30 | 30 | 30 |
| Pokazatelj učinka | **Izlaganja na znanstvenim skupovima i okruglim stolovima** | Izlaganje | Skup  Okrugli stol | CROSBI  AIA | 16 | 17 | 18 |
| Pokazatelj učinka | **Organizacija**  **znanstvenih skupova i okruglih stolova** | Znanstveni skup i okrugli stol | Skup  Okrugli stol | CROSBI  AIA | 5 | 5 | 5 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj učinka | **Postavljanje tematskih izložbi i popularizacija znanosti** | Izložba i aktivnost popularizacije znanosti | Izložba  Popularizacija | AIA | 3 | 3 | 4 |

**CILJ 3.: Nakladnička djelatnost**

Nakladnička djelatnost Instituta za arheologiju organizira se u svrhu kontinuiteta objavljivanja znanstvenih spoznaja i približavanja istih najširem krugu akademske zajednice, posebno inozemnoj. Predviđaju se novi naslovi monografskih djela i zbornika sa znanstvenih skupova, redovitost naklade časopisa te kataloga vezanih uz provedena temeljna arheološka istraživanja. Nakladništvo Instituta za arheologiju, kroz ostvarenu razmjenu izdanja s više od 350 ustanova u Republici Hrvatskoj i inozemstvu, prepoznato je kao vodeća razina znanstvene komunikacije na polju arheologije i srodnih disciplina.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj učinka | **Znanstvena monografija, katalog** | Knjiga | Naklada | CROSBI | 5 | 5 | 6 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj učinka | **Publiciranje časopisa i zbornika** | Publikacije | Naklada | CROSBI | 4 | 4 | 5 |

**CILJ 4.: Znanstvena napredovanja**

Noveliranje znanstvenih kadrova uključivanjem znanstvenih novaka usmjerenih na interdisciplinarna istraživanja te briga za unapređivanje u viša znanstvena zvanja postojećih djelatnika Instituta, čime se osnažuje razvoj ljudskih potencijala Instituta.

**POKAZATELJI UČINKA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj učinka | **Stjecanje doktorata i izbori u viša znanstvena zvanja** | Napredovanje | Doktorati  Izbori | AIA | 5 | 5 | 7 |

**CILJ 5.: Znanstveni kompetitivni projekti**

U planskom razdoblju Institut za arheologiju dio potrebnih financijskih sredstava za provedbu temeljnih znanstvenih istraživanja i sudjelovanja na znanstvenim skupovima namjerava osigurati ostvarenjem znanstvenih projekata podupiranih od Hrvatske zaklade za znanost te fondova EU. Važan udio u financiranju temeljnih znanstvenih istraživanja te njihovo publiciranje predstavlja provedba Ugovornih projekata koji se ostvaruju s drugim proračunskim korisnicima (Ministarstvo kulture RH), zatim jedinicama lokalne uprave i samouprave (županije, gradovi, općine) te ostalim zainteresiranim gospodarskim subjektima.

Institut za arheologiju nastaviti će s provedbom znanstveno-istraživačkih djelatnosti koja počiva na dosadašnjim postignućima prepoznatim u inozemnim znanstvenim krugovima. Ostvaruje se usmjerenost prema temeljnim istraživanjima koja se neposredno uklapaju u ciljeve, strategiju i programe dugoročnog razvoja Instituta. Provedba temeljnih istraživanja dugoročno pospješuje vidljivost te prepoznatljivost Instituta u nacionalnom i međunarodnom akademskom okruženju. Predviđeno je daljnje realiziranje nakladničke djelatnosti koja je stekla visoku razinu afirmacije u međunarodnim znanstvenim krugovima, o čemu svjedoči i povećani broj inozemnih znanstvenih radova objavljenih u edicijama Instituta za arheologiju.

**HRVATSKA ZAKLADA ZA ZNANOST I FONDOVI EU**

Provedbom Istraživačkih i Uspostavnih istraživačkih projekata, financiranih od Hrvatske zaklade za znanost, nastavljaju se temeljna znanstvena istraživanja koja su usmjerena na postavljene hipoteze koje se provjeravaju izvođenjem ciljanih arheoloških istraživanja te znanstvenom valorizacijom prikupljenih pokretnih arheoloških nalaza i uzoraka. Povoljan ishod istraživanja osigurava se interdisciplinarnim pristupima koji podrazumijevaju aktivnu suradnju sa srodnim tuzemnim kao i inozemnim znanstvenim ustanovama. Implementacija rezultata projekata u bitnoj mjeri obogaćuje trenutne znanstvene dosege hrvatske i europske arheološke kulturne slojevitosti, čime se ističe privlačnost Instituta za arheologiju kao partnerske ustanove za ostvarivanje međunarodne znanstvene suradnje s prestižnim inozemnim znanstvenim i sveučilišnim ustanovama.

**POKAZATELJI REZULTATA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj rezultata | **Istraživački i uspostavni projekti**  **Ostali znanstveni projekti** | Projekti | Prijava | HrZZ  AIA | 5 | 5 | 6 |

**CILJ 6:: Suradnja s gospodrastvom**

Institut za arheologiju uključen je već niz godina u sustavna arheološka istraživanja koja se zasnivaju na dugoročnim znanstvenim ciljevima, a promiču suradnju s gospodarstvom. Djelatnost Instituta za arheologiju usmjerena je prema davanju usluga, posebice kada je riječ o zaštitnim arheološkim istraživanjima koja naručuju gospodarski subjekti, a proizašle spoznaje vrijedan su doprinos znanstveno-istraživačkom radu. Istraživanja su popraćena i ekspertnim vrednovanjem izvorne građe u što je uključena dokumentacijska te interdisciplinarna obrada kao i izrada istraživačkih izvješća. Upravo iz provedenih zaštitnih arheoloških istraživanja proizlaze znanstveni rezultati koji ukazuju na pozitivnu primjenu suradnje arheologije i gospodarstva.

**POKAZATELJI REZULTATA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | Definicija | Jedinica | Polazna vrijednost | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Pokazatelj rezultata | **Provedba zaštitnih istraživanja** | Istraživanje | Ugovor o istraživanjima | AIA | 4 | 4 | 5 |

**A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA – IZVOR 31)**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o ustanovama

- Zakon ozaštiti iočuvanjukulturnih dobara

* Statut Instituta za arheologiju
* Strateški program znanstvenog istraživanja Instituta za arheologiju za razdoblje 2020-2025
* Pravilnik o arheološkim istraživanjima

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A622132 REDOVNA DJELATNOST JAVNIH INSTITUTA (IZ EVIDENCIJSKIH PRIHODA) | 101.563 eur | 229.163 eur | 186.451 eur | 124.528 eur | 124.528 eur | 81 |

*Ova aktivnost sastoji se od sljedećih elemenata/ podaktivnosti:*

1. *Redovna djelatnost instituta*
2. *Izravna kapitalna ulaganja*

*Ova aktivnost provodi se svake godine.*

*Izračun financijskog plana 2023:*

1. *Redovna djelatnost instituta – 161.142 eur*

Dominantni izvor financiranja je 31

Zbog nedostatnog financiranja od strane MZO, Institut kontinuirano izdvaja određena sredstva za znanstvenoistraživačku djelatnost iz vlastitih izvora.

1. *Izravna kapitalna ulaganja – 25.309 eur*

Planirana nabava opreme, prema procijenjenoj vrijednosti.

Izvor financiranja 31

**A622125 EU PROJEKTI JAVNIH INSTITUTA (IZ EVIDENCIJSKIH PRIHODA)**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o ustanovama

- Zakon ozaštiti iočuvanjukulturnih dobara

* Statut Instituta za arheologiju
* Ugovor o programskom financiranju javnih znanstvenih instituta
* Strateški program znanstvenog istraživanja Instituta za arheologiju za razdoblje 2020-2025
* Pravilnik o arheološkim istraživanjima

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2021. | Plan 2022. | Plan 2023. | Plan 2024. | Plan 2025. | Indeks 23./22. |
| A622125 EU PROJEKTI JAVNIH INSTITUTA (IZ EVIDENCIJSKIH PRIHODA) | 27.208 eur | 36.705 eur | 5.309 eur | - | - | 14 |

*Ova aktivnost/ projekt sastoji se od sljedećih podprojekata:*

1. *A622125.064 Living Danube Limes – provodi se od 01.07.2020.-31.12.2022.*

*Sredstva u visini 5.309 eur, izvor 51 planirana su za rashode za zaposlene: 1 zaposleni na projektu te materijalne rashode za realizaciju projekta.*

v.d. ravnatelj Instituta za arheologiju:

dr. sc. Marko Dizdar